CELEX: 32021D2321
Language: hu
Date: 2021-12-10 00:00:00
Title: Az Európai Központi Bank (EU) 2021/2321 határozata (2021. december 10.) az Európai Központi Bank fennhatósága alá tartozó kérelmezőknek szóló uniós laissez-passer kiállítására vonatkozó határozatok tekintetében történő hatáskör-átruházásról (EKB/2021/55)

2021.12.29.   
               
               
                  HU
               
               
                  Az Európai Unió Hivatalos Lapja
               
               
                  L 467/1
               
            
         AZ EURÓPAI KÖZPONTI BANK (EU) 2021/2321 HATÁROZATA
         (2021. december 10.)
         az Európai Központi Bank fennhatósága alá tartozó kérelmezőknek szóló uniós laissez-passer kiállítására vonatkozó határozatok tekintetében történő hatáskör-átruházásról (EKB/2021/55)
         AZ EURÓPAI KÖZPONTI BANK ELNÖKE,
         tekintettel az Európai Unió működéséről szóló szerződésre,
         tekintettel az Európai Unió kiváltságairól és mentességeiről szóló (7. sz.) jegyzőkönyvre és különösen annak 6. cikkére,
         mivel:
         
                     (1)
                  
                  
                     Az Európai Központi Bank (EKB) engedélyezi az uniós úti okmány (laissez-passer) kiállítását az EKB személyzetének tagjai, az EKB rövid távú szerződéssel rendelkező alkalmazottai, valamint azok családtagjai számára. Az uniós laissez-passer-t a tagállamoknak érvényes úti okmányként kell elismerniük.
                  
               
                     (2)
                  
                  
                     mivel az uniós laissez-passer kiállítására vonatkozó hatáskört az uniós intézmények elnökeire ruházták, ez azt jelenti, hogy az EKB esetében az EKB elnöke rendelkezik ezzel a hatáskörrel.
                  
               
                     (3)
                  
                  
                     Az 1417/2013/EU tanácsi rendelet (1) létrehozza az uniós laissez-passer kiállítására szolgáló közös formátumot. 2015 óta az uniós laissez-passer-t központosított eljárás keretében, elektronikus úti okmányként állítják ki, és az uniós laissez-passer rendszert végrehajtó szolgáltatási szintre vonatkozó megállapodásokkal összhangban a Bizottság központi szerepet tölt be a többi uniós intézmény tekintetében.
                  
               
                     (4)
                  
                  
                     Tekintettel az EKB személyzete tagjainak, az EKB rövid távú szerződéssel rendelkező alkalmazottainak, valamint a családtagjaiknak szóló uniós laissez-passer kiállítása iránti kérelmek mennyiségére, a kiállításukra vonatkozó hatáskört a szolgáltatási főtisztviselőre kell ruházni, az EKB operatív szintjére történő továbbruházás lehetőségével,
                  
               ELFOGADTA EZT A HATÁROZATOT:
         
            1. cikk
            Fogalommeghatározások
            E határozat alkalmazásában a következő fogalommeghatározásokat kell alkalmazni:
            
                        (1)
                     
                     
                        „uniós laissez-passer”: az Európai Unió kiváltságairól és mentességeiről szóló (7. sz.) jegyzőkönyv 6. cikkében meghatározott biztonságos úti okmány;
                     
                  
                        (2)
                     
                     
                        „EKB kérelmező”: a) az EKB személyzetének az alkalmazási feltételek 1. cikkében meghatározott tagja; b) az EKB rövid távú szerződéssel rendelkező alkalmazottja, a rövid távú alkalmazási feltételek 1. cikkében meghatározottak szerint; és c) a személyzet ilyen tagjának vagy az ilyen rövid távú szerződéssel rendelkező alkalmazottnak a családtagja.
                     
                  
         
            2. cikk
            Hatáskörök átruházása és továbbruházása
            
               (1)   Az elnök ezennel átruházza a szolgáltatási főtisztviselőre (CSO) az uniós laissez-passer EKB kérelmezők részére történő kiállítására vonatkozó hatáskört.
            
            
               (2)   Az elnök ezennel felhatalmazza a CSO-t arra, hogy az uniós laissez-passer EKB kérelmezők részére történő kiállítására vonatkozó hatáskört továbbruházza a Szervezeti Szolgálatok Főigazgatósága főigazgatójára, távollétében pedig az Igazgatási Főigazgatóság főigazgatójára.
            
            
               (3)   Az uniós laissez-passer EKB kérelmező részére történő kiállítására vonatkozó határozatot csak akkor lehet felhatalmazás vagy továbbruházott felhatalmazás alapján meghozni, ha teljesülnek az erre vonatkozóan a 3. cikkben meghatározott kritériumok.
            
            
               (4)   A Szervezeti Szolgálatok Főigazgatósága évente tájékoztatja az elnököt az e cikkben meghatározott hatáskörátruházás alapján hozott határozatokról.
            
         
         
            3. cikk
            Az uniós laissez-passer kiállítására vonatkozó, felhatalmazáson vagy továbbruházáson alapuló határozatok elfogadásának kritériumai
            
               (1)   Az uniós laissez-passer EKB kérelmező részére történő kiállítására vonatkozó határozat csak akkor hozható meg felhatalmazás vagy továbbruházott felhatalmazás alapján, ha az uniós laissez-passer kiállítása nyomós üzleti okból a szolgálat érdekében indokolt, különösen gyakori üzleti célú utazás, Frankfurt am Mainon kívüli rendes munkavégzési hely vagy külső mobilitás esetén.
            
            
               (2)   Uniós laissez-passer-t csak kivételes körülmények esetén lehet kiállítani az EKB személyzete tagjainak családtagjai vagy az EKB rövid távú szerződéssel rendelkező alkalmazottainak családtagjai részére, és kizárólag akkor, ha ez az Unió érdekét szolgálja. Az Unió területén kívüli hosszú távú tartózkodás esetén, ideértve a hosszú távú kiküldetést is, az uniós laissez-passer kizárólag a szolgálat biztonságos és megfelelő működése céljából adható ki, ha azt kivételes körülmények és a nemzeti útlevelek vagy úti okmányok használatának lehetetlen volta indokolja, különösen, ha ez harmadik országokban utazás, valamint megfelelő értesítés és lakóhely céljából szükséges. A családtag birtokában lévő uniós laissez-passer érvényességi ideje soha nem haladhatja meg a személyzet tagjának vagy a rövid távú szerződéssel rendelkező alkalmazottnak a birtokában lévő uniós laissez-passer érvényességi idejét.
            
         
         
            4. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Frankfurt am Mainban, 2021. december 10-én.
            
               
                  az EKB elnöke
               
               Christine LAGARDE
            
         
         
            (1)  A Tanács 1417/2013/EU rendelete (2013. december 17.) az Európai Unió által kibocsátott laissez-passer formátumának megállapításáról (HL L 353., 2013.12.28., 26. o.).